**ТЕХНИЧЕСКА СПЕЦИФИКАЦИЯ**

**за обществена поръчка с предмет:**

**Изпълнение на строително – ремонтни работи на обект: „ТЕКУЩ РЕМОНТ НА УЛИЦИ В НАСЕЛЕНИТЕ МЕСТА НА ОБЩИНА СИМЕОНОВГРАД ”**

**ОБХВАТ И ЦЕЛИ НА ПРОЕКТА**

Целта на разработката е да се даде техническо решение за ремонт на съществуващата асфалтова настилка на уличната мрежа на град Симеоновград, и селата в община Симеоновград.

**СЪЩЕСТВУВАЩО ПОЛОЖЕНИЕ И ИЗХОДНИ ДАННИ**

След направения оглед на място бе констатирано следното:

В момента улиците в града и селата са с асфалтова настилка в по-голямата си част, повърхността е с големи неравности, пукнатини и влошени експлоатационни качества. Съществуващата настилка не осигурява добро отводняване и отвеждане на водите по гравитачен път до улиците със съществуваща канализационна система, което от своя страна съчетано с натоварването от превозни средства е предпоставка за развитие на неравности и деформации и задържането на вода върху платното за движение и неговото компрометиране в основните му пластове.

 От направеното предварително проучване на движението се констатира, че по улиците движението е от леки превозни средства. Състоянието на пътната настилка е незадоволително. Има пукнатини в повърхностният слой и е износена пътната настилка. Налични са разрушения, при които е необходим локален ремонт с подмяна на основните пластове на места.

**ОПИСАНИЕ НА ДЕЙНОСТИТЕ КОИТО ЩЕ СЕ ИЗВЪРШВАТ:**

 **I Земни работи**

1 Механизирано разкъртване на асфалтова настилка с дебелина 4,6,8 см

2 Натов. на транспорт с багер

3 Изхвърляне и извозване на строителни отпадъци

 **II Пътни работи**

4 Подравняване и уплътняване на основа

5 Доставка и полагане на несортиран трошен камък за пътна основа с дебелина до 20 см. за локален ремонт

 **III Асфалтови работи**

6 Фрезоване на асфалтова настилка локално

7 Изрязване на асфалт с фугорезачка

8 Битумен разлив при локалния ремонт

9 Плътен асфалтобетон тип ''А'' 4,6,8 см ръчно полагане

10 Плътен асфалтобетон тип ''А'' машинно полагане

11 Валиране

 Ремонтът на асфалтовата настилка включва отстраняването на отделни повреди по платното за движение, като разрушения, деформации и др. Повредите могат да бъдат повърхностни или да обхващат конструктивните пластове на настилката, включително и земната основа. Основният обем на работите асфалтовите покрития се извършва при сухо време и температура на въздуха над 10°С.

Видът на ремонтните работи и технологията за тяхното извършване се определя в зависимост от вида на покритието, характера на повредата, интензивността на движението, наличните материали, машини, местни условия и др. Необходимо е да се вземат предвид и следните изисквания:

 възможност за полагане на пластове с различна дебелина;

 осигуряване на добра връзка със старото покритие;

 бързо провеждане на ремонтните и пускане на движението.

Преди полагане на пластовете асфалтобетонова смес, осигуряваща носимоспособността и равността, е необходима подготовка на основата в участъците с повреди по настилката.

Повредите на настилката се делят на три основни вида, а именно: разрушения, деформации и други.

Разрушенията се състоят от различни по вид пукнатини, дупки, кръпки .

Деформациите обхващат коловозите по настилката, напречни вълни и слягания.

Чрез фрезоване се ремонтират по големи участъци с мрежовидни пукнатини, дупки, кръпки, ускорено износване, коловози, напречни вълни, незначителни слягания когато тези деформации и разрушения са близо една до друга , като фрезования пласт се заменя с плътен асфалтобетон.

Единични пукнатини напречни или надлъжни се ремонтират чрез запълване с битум по начин зависещ от ширината им .

Чрез изрязване с фугорезачка се ремонтират единични неголеми участъци с дълбочина до 4,6,8 см . След изрязването се разкъртва асфалтовата настилка , почиства се , грундира се / включително и ръбовете/ , запълват се с плътна асфалтобетонова смес и се валират.

**ПРЕДПИСАНИЯ ПРИ ИЗПЪЛНЕНИЕ НА РЕМОНТНИТЕ ДЕЙНОСТИ**

При изпълнението на ремонтните дейности да се спазват следните предписания:

1. Фрезоването при мрежовидните пукнатини и повредени площи да се извършва на правилни геометрични фигури, със стени успоредни на оста на пътя и навлизащи най-малко 10см в здравата настилка .

2. Отстраняване на остатъка от фрезования материал, независимо от метода

( метли, четки или сгъстен въздух ) да гарантира чистотата на подготвения за ремонт участък;

3. Обработката на фрезованите площи и стените им може да се извърши с разреден битум МСЗО, МС 70 или МС 250 с разход от 0.15 до 0.35кг/м2 или с битумна емулсия 0.30/ 0.40кг/м2 по DIN 1995, част втора.

4. Полагането на асфалтобетоновата сместа се извършва машинно в зависимост от големината на участъка.

5. Фугоизрязването при единични повредени площи да се извършва на правилни геометрични фигури, с добре оформени ръбове и навлизащи най-малко 10см в здравата настилка . Разкъртването на асфалтовата настилка може да е механизирано или ръчно с кирки . Почистването на оформената фигура може да се извършва механизирано със сгъстен въздух или ръчно с четки и метли . Да се обърне особено внимание на оформянето на ръбовете,почистването на ремонтираната площ и последващата обработка с грунд.

6. Уплътняването да се извърши с гладки статични, пневматични или вибрационни валяци, като уплътняването да приключи при температура на сместа не по-ниска от + 70С.

7. Почистването на пукнатините да става с телени четки, стоманени шишове и сгъстен въздух. Запълването на пукнатините под 5мм става с лейка, а тези над 5мм с набиване на пастата. Битумната паста се приготвя чрез смесване на битум БВ 40 и каменно брашно, като битума трябва да е над 55%.

**ТЕХНОЛОГИЧНИ ИЗИСКВАНИЯ**

**А.Подготвителни работи:**

* Почистване терена определен за базова площадка.
* Осигуряване на ел.захранване ако е нужно.
* Да се осигурят временните умивални и външни тоалетни.
* Да се обособят площадките за материали и инструментите.
* Временни пътища не се предвиждат.

Строителните машини, технологичните инсталации, съоръженията, инвентарът, инструментите и приспособленията към тях да съответстват на характера на извършваната работа , да са в изправност и да са обезопасени.

Строително-ремонтните работи в близост до откоси на изкопи, траншеи, ями и др.п. да се извършват след проверка от техническия ръководител на строежа за сигурността им срещу срутване и обезопасяването им.

При възникване на опасни условия, като свличане на земен пласт, неочаквана поява на газове, скъсване на електрически проводници и други подобни, работата в тези участъци да си преустановява и работещите да напуснат опасните места, без да чакат нареждане за това. Възобновяването на работата да става след нареждане на техническия ръководител на строежа, при осигурени безопасни условия за работа.

Изкопните работи да се извършват само в светлата част на денонощието.

КБЗ и техническият ръководител следят за спазване на Правилата за извършване на земни работи (ПИПСМР)

Всички строителни машини да имат звукова сигнализация при движение на заден ход.

Изграждане на пътната конструкция от несортиран трошен камък- локално:

* Изпълнението на пътната основа е локално и се отличава с висока степен на механизация и многократно повтарящи се технологични операции в предварително обозначени пътни участъци, включващи:
* Доставка на трошен камък и разтоварване върху пътното платно
* Разриване в един пласт , подравняване и профилиране. Последователно разстилане, оформяне и уплътняване на несортирания трошен камък. След изграждането на пласта се извършват необходимите изследвания за „CBR” и коефициент на уплътнение на материала. Изграждането се извършва с одобрени от възложителя материали;

**Б. Осигуряване на безопасност на строителната площадка. Пожарна безопасност на обекта:**

. При извършване на строително- ремонтните работи да се спазват стриктно изискванията на:

 - Наредба №Iз-2377 от 15.09.2011 г. за правилата и нормите за пожарна безопасност при експлоатация на обектите.

- Наредба № 2 от 22 март 2004 r. за минималните изисквания за здравословни и безопасни условия на труд при извършване на строително монтажни работи;

* Закон за здравословни и безопасни условия на труд (ЗЗБУТ), обн. 23.12.1997 год., изм. Дв бр.70/2004 год.
* Наредба № 7/23.09.1999 год. за минималните изисквания за здравословни и безопасни условия на труд на работните места и при използване на работно оборудване;
* Наредба № РД-07/8 от 20 декември 2008 г. за минималните изисквания за знаци и сигнали за безопасност и/или здраве при работа;
* Противопожарни строително-работнни норми и др.

**В. Строителни отпадъци:**

Във връзка с управлението на дейностите по отпадъците на територията на обекта, ще се извършва:

* периодичен контрол за спазване на изискванията за събиране на отпадъците;
* поддържане на отчетна информация за предаване на отпадъците;
* осигуряване при необходимост на допълнителни договори с лица, които притежават разрешение, комплексно разрешително или регистрационен документ по чл. 35 от ЗУО за съответната дейност и площадка за отпадъци със съответния код, съгласно наредбата за класификация на отпадъците;
* своевременно предаване на отпадъците за последващо оползотворяване или обезвреждане ако има такива.

**Д. Изисквания към строителството:**

Изпълнителят носи пълна отговорност за реализираните видове работи до изтичане на гаранционните срокове за изпълнени строителни и монтажни работи, съоръжения на строителния обект. Всички дейности, предмет на настоящата обществена поръчка, следва да бъдат с високо качество и с изискванията на нормативните документи.

Предвидените строително-ремонтни работи се извършват съгласно изискванията на ЗУТ, подзаконовата нормативна уредба , респективно следва да се изпълняват и да се поддържат в съответствие с изискванията на нормативните актове, настоящата Документация и техническата спецификация.

Строежите се изпълняват и поддържат в съответствие с основните изисквания към строежите, определени в Приложение І на Регламент (ЕС) № 305/2011 на Европейския парламент и на Съвета от 9 март 2011 г. за определяне на хармонизирани условия за предлагането на пазара на строителни продукти и за отмяна на Директива 89/106/ЕИО на Съвета (ОВ, L 88/5 от 4 април 2011 г.), за:

1. механично съпротивление и устойчивост;

2. безопасност в случай на пожар;

3. хигиена, здраве и околна среда;

4. достъпност и безопасност при експлоатация;

5. защита от шум;

6. устойчиво използване на природните ресурси.

Строежите се проектират, изпълняват и поддържат в съответствие с изискванията на нормативните актове за:

1. опазване на защитените зони, на защитените територии и на другите защитени обекти и на недвижимите културни ценности;

2. инженерно-работенте правила за защита при бедствия и аварии;

3. физическа защита на строежите.

В строежите се влагат само строителни продукти, които осигуряват изпълнението на основните изисквания към строежите по чл. 169, ал. 1 от ЗУТ и отговарят на изискванията, определени със Закона за работните изисквания към продуктите, и с наредбата по чл. 9, ал. 2, т. 5 от същия закон.

Контролът на строителните продукти по чл. 169а, ал. 1 от ЗУТ се осъществява от възложителя .

Административният контрол на строителните продукти по чл. 169а, ал. 1 от ЗУТ при проектирането и строителството се осъществява от органите по чл. 220 – 223 от ЗУТ.

Всички обстоятелства, свързани със строежа, като предаване и приемане на строителната площадка, строителни и ремонтни работи, подлежащи на закриване, междинни и заключителни актове за приемане и предаване на строителни и ремонтни работи и други, се документират от представителите на страните по сключените договори.

Всички предписания, свързани с изпълнението на строежа, издадени от оправомощените за това лица и специализираните контролни органи, се вписват в заповедната книга на строежа, която се съхранява на строежа.

Изпълнителят е длъжен да осигурява и поддържа цялостно наблюдение на обекта, с което поема пълна отговорност за състоянието му и съответните наличности, до приемане на обекта от Възложителя.

Обектът да бъде изпълнен в завършен вид , като качеството на извършваните СМР, да бъде в съответствие с всички действащи нормативни изисквания.

Гаранционните срокове – следва да са съобразени с посочените в Наредба № 2 от 31 юли 2003 г. за въвеждане в експлоатация на строежите в република България и минимални гаранционни срокове за изпълнени строителни и монтажни работи, съоръжения и строителни обекти. Некачествено свършените работи и некачествените материали и изделия по време на гаранционните срокове ще се коригират и заменят за сметка на Изпълнителя. Изпълнителят е задължен да влага в строежа само строителни продукти, които осигуряват изпълнението на съществените изисквания към строежите и отговарят на работните изисквания и спецификации.

При изпълнение на СРР следва да се спазват изискванията за минималните изисквания за здравословни и безопасни условия на труд при извършване на СРР, Закон за устройство на територията и подзаконовите нормативни актове към него. Строежът следва да се изпълнява в съответствие с изискванията на нормативните актове и съществените изисквания за хигиена, опазване на здравето и живота на хората и опазване на околната среда.

***!!!Важно!!!***

***Всички строителните материали трябва да отговарят на изискванията на действащите Български държавни стандарти, на изискванията на инвестиционните проекти, БДС, EN или, ако са внос, да бъдат одобрени за ползване на територията на Република България и да са с качество, отговарящо на гаранционните условия. Не се допуска изпълнение с нестандартни материали.***

***Изготвил***

***Инж.Ж.Великова***